A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A BIZOTTSÁG HATODIK PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK AZ EURÓPAI MEZŐGAZDASÁGI VIDÉKFEJLESZTÉSI ALAPRÓL 2012. PÉNZÜGYI ÉV /* COM/2013/0657 final */





TARTALOMJEGYZÉK 1........... A KÖLTSÉGVETÉSI ELJÁRÁS. 3 2........... A KÉSZPÉNZHELYZET ÉS AZ ELŐIRÁNYZATOK KEZELÉSE. 6 3........... AZ EMGA 2012. ÉVI KÖLTSÉGVETÉSÉNEK VÉGREHAJTÁSA.. 8 4........... MEGJEGYZÉSEK AZ EMGA 2012. ÉVI KÖLTSÉGVETÉSÉNEK VÉGREHAJTÁSÁRÓL 9 5........... A CÍMZETT BEVÉTELEK FELHASZNÁLÁSA.. 11 6........... A KIADÁS TÍPUSA SZERINTI LEBONTÁS. 12 1. melléklet 2. melléklet 3. melléklet 4-I. melléklet 4-II. melléklet 5. melléklet 6. melléklet || A 2012. évi költségvetési eljárás – EMGA kötelezettségvállalási előirányzatok Az EMGA-költségvetés részesedése az EU költségvetéséből, 2006–2012 Az EMGA-költségvetés végrehajtásának elemzése – 2012. költségvetési év Az EMGA-költségvetés végrehajtásának elemzése – 2012. költségvetési év. Címzett bevételek. C4 Az EMGA-költségvetés végrehajtásának elemzése – 2012. költségvetési év. Címzett bevételek. C5 Az EMGA-költségvetés végrehajtása jogcímcsoportonként és tagállamonként – 2012. költségvetési év Az EMGA-val kapcsolatos kiadások megoszlásának alakulása – 2007–2012. költségvetési évek Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági és Vidékfejlesztési Főigazgatóság Europa honlapján is elérhetők lesznek (http://ec.europa.eu/agriculture/cap-funding/financial-reports/eagf/index_en.htm). 1. A KÖLTSÉGVETÉSI ELJÁRÁS[1] 1.1. A 2012. évi költségvetési tervezet A 2012. évi költségvetési tervezetet a Bizottság 2011. április 20-án fogadta el és terjesztette a költségvetési hatóság elé. Az Európai Mezőgazdasági Garanciaalap (EMGA) részére javasolt, a 2007–2013 közötti pénzügyi keret 2. fejezetéhez tartozó kötelezettségvállalási előirányzatok teljes összege 44 179,7 millió EUR-t tett ki. A Tanács 2011. július 25-én fogadta el a 2012. évi költségvetési tervezetre vonatkozó álláspontját, amelyben az EMGA részére javasolt költségvetési előirányzatokat a Bizottság költségvetési tervezetében szereplő összeghez képest 535,5 millió EUR-val, azaz 43 644,2 millió EUR-ra csökkentette. Másrészről az Európai Parlament 2011. október 26-án fogadta el a 2012. évi költségvetési tervezetre vonatkozó álláspontját, amelyben az EMGA részére javasolt költségvetési előirányzatokat a Bizottság költségvetési tervezetében szereplő összeghez képest 271,9 millió EUR-val, azaz 44 451,6 millió EUR-ra növelte. 1.2. A 2012. évre vonatkozó módosító indítvány A Bizottság 2011. október 25-én elfogadta a 2012. évi költségvetési tervezetre vonatkozó 3. számú módosító indítványt, amelyben az EMGA-hoz kapcsolódó kötelezettségvállalási előirányzati igényeket 44 091,6 millió EUR-ban határozta meg. Ez az összeg 88,1 millió EUR-val alacsonyabb volt a költségvetési tervezetben előirányzottnál. A csökkenés jelentős részben a 2012. évben várhatóan rendelkezésre álló címzett bevétel 291 millió EUR-val történő emelkedésével magyarázható. A 2012. évi költségvetési tervezetben előirányzott címzett bevételek összege 791 millió EUR volt. Ezt az összeget a 2012. évre vonatkozó módosító indítványban 1 010 millió EUR-ra emelték. 1.3. A 2012. évi költségvetés elfogadása A 2011. novemberi egyeztetési eljárás során megegyezés született az EMGA 2012. évi költségvetéséről. Ezt a költségvetést az Európai Parlament 2011. december 1-jén fogadta el. A költségvetés a következő kötelezettségvállalási és kifizetési előirányzatokat tartalmazta: – 43 603,4 millió EUR összegű kötelezettségvállalási előirányzatot és 43 601,3 millió EUR összegű kifizetési előirányzatot mezőgazdasági piaci intézkedésekre és közvetlen támogatásokra (05., „Mezőgazdaság és vidékfejlesztés” szakpolitikai terület ). – 335,8 millió EUR összegű kötelezettségvállalási előirányzatot és 245,5 millió EUR összegű kifizetési előirányzatot állat- és növény-egészségügyi intézkedésekre (17., „Egészségügy és fogyasztóvédelem” szakpolitikai terület). – 30,5 millió EUR összegű kötelezettségvállalási előirányzatot és 29,1 millió EUR összegű kifizetési előirányzatot a halászati piacokkal kapcsolatos intézkedésekre (11., „Tengerügyek és halászat” szakpolitikai terület). Az EMGA-költségvetés kötelezettségvállalási előirányzatai összesen 43 969,6 millió EUR-t, kifizetési előirányzatai pedig 43 876 millió EUR-t tettek ki. A kötelezettségvállalási és a kifizetési előirányzatok közötti eltérés annak tudható be, hogy egyes, közvetlenül a Bizottság által végrehajtott intézkedések esetében differenciált előirányzatokat alkalmaznak. Ezen intézkedések legfőképpen a mezőgazdasági termékek promóciójához, a mezőgazdasági szakpolitikai stratégiához és koordinációhoz, valamint halászati, illetve állat- és növény-egészségügyi intézkedésekhez kapcsolódnak. Az EMGA 05. szakpolitikai terület javára megszavazott 43 603,4 millió EUR összegű kötelezettségvállalási előirányzatokon belül 3 230,8 millió EUR-t tett ki a 05 02 alcím alá tartozó piaci intézkedésekre szánt összeg, 40 510,7 millió EUR-t a 05 03 alcímhez tartozó közvetlen támogatásokra vonatkozó előirányzatok összege, −192,7 millió EUR-t a 05 07 alcímhez tartozó mezőgazdasági kiadások pénzügyi ellenőrzésére és 45,8 millió EUR-t a 05 08 alcímhez tartozó politikai stratégiára és koordinációra előirányzott összeg. A részleteket lásd az 1. mellékletben. 1.4. Az EMGA-hoz rendelt címzett bevételek[2] A közös agrárpolitika finanszírozásáról szóló 1290/2005/EK tanácsi rendelet 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből eredő bevételek az EMGA kiadásainak finanszírozására rendelt címzett bevételeknek tekintendők. Az említett szabályok értelmében a címzett bevételeket az EMGA-ból fedezett kiadások finanszírozására lehet fordítani. Amennyiben e bevételek egy részét nem használják fel, ezt a fennmaradó részt automatikusan átvezetik a következő költségvetési évre. A 2012. évi költségvetés megállapításakor becslés készült az említett bevételekre vonatkozóan, beleértve mind a 2012. költségvetési év során várhatóan befolyó összeget, mind pedig a várakozások szerint a 2011. évi költségvetésből 2012-re átvezetendő összeget. A fenti becsült bevétel 1 010 millió EUR volt, és a költségvetési hatóság a 2012. évi költségvetést e becslés figyelembevételével fogadta el. Nevezetesen: – a megfelelőségi vizsgálatok nyomán végrehajtott kiigazításokból és a szabálytalanságokból eredő bevételt 600 millió EUR-ra, illetve 150 millió EUR-ra, míg a tejilletékből származó bevételt 55 millió EUR-ra becsülték. Így a címzett bevételeknek a 2012. költségvetési évben várhatóan keletkező teljes összegét 805 millió EUR-ra becsülték. – A címzett bevételeknek a 2011. költségvetési évről 2012-re átvezetni tervezett összegét 205 millió EUR-ra becsülték. A Bizottság a 2012. évi költségvetésben ezt az eredetileg 1 010 millió EUR-ra becsült címzett bevételt két programra irányozta elő. Nevezetesen: – 310 millió EUR-t a gyümölcs- és zöldségágazat termelői szervezeteinek működési alapjaira, illetve – 700 millió EUR-t az egységes támogatási rendszerre (közvetlen támogatásokra). E két programra vonatkozóan a költségvetési hatóság végül – a Bizottság javaslataival összhangban – 496 millió EUR összegű, illetve 30 472 millió EUR összegű előirányzatot fogadott el. A fenti elfogadott előirányzatok és a fenti címzett bevételek összege megegyezik a gyümölcs- és zöldségágazatban működő termelői szervezetek működési alapjai számára rendelkezésre álló 806 millió EUR, illetve az egységes támogatási rendszer rendelkezésére álló 31 172 millió EUR összegű előirányzat teljes becsült összegével. 1.5. A cukorágazat ideiglenesen rendelkezésre álló szerkezetátalakítási összegei[3] A 320/2006/EK tanácsi rendelet 11. cikkében említett, a cukorágazat céljaira ideiglenesen rendelkezésre bocsátott szerkezetátalakítási összegeket a cukoripar szerkezetátalakítási támogatásának, valamint a cukoripar szerkezetátalakítási alapjának keretében meghatározott egyéb támogatásoknak a finanszírozására szánt címzett bevételként kell kezelni. Ezek az összegek 2006/2007-től 2008/2009-ig minden gazdasági év esetében az egyes tagállamok piaci szereplőinek tulajdonában lévő cukor-, inulinszirup- és izoglükózmennyiségekre megállapított kvótákra vonatkoztak, és azokat a tagállamok fizették be az Alapba. A 2012. évi költségvetés kidolgozásakor a számításokban az szerepelt, hogy a 2011. költségvetési évről várhatóan 832,2 millió EUR kerül átvezetésre 2012-re. 1.6. Az EMGA költségvetésének részesedése a teljes uniós költségvetésből Az EMGA végső költségvetésének (kötelezettségvállalási előirányzatok) a 2006–2012-es időszakra szóló teljes uniós költségvetésből való részesedését lásd a 2. mellékletben. 2. A KÉSZPÉNZHELYZET ÉS AZ ELŐIRÁNYZATOK KEZELÉSE 2.1. Az előirányzatok kezelése 2.1.1. A 2012. költségvetési évre rendelkezésre álló előirányzatok: EUR-ban || A költségvetés kiadási szakasza (1) || Kötelezettségvállalási előirányzatok || Kifizetési előirányzatok || A költségvetés bevételi szakasza (címzett bevételek) (2) || Előrejelzés 1. Eredeti előirányzatok az EMGA számára, amelyből: || 43 969 637 305 || 43 875 978 049 || 1. Megfelelőségi vizsgálat || 600 000 000 1a. Megosztott igazgatás alá tartozó előirányzatok || 43 540 900 000 || 43 540 900 000 || 2. Szabálytalanságok || 150 000 000 1b. Közvetlen centralizált igazgatás alá tartozó előirányzatok (3) || 428 737 305 || 335 078 049 || 3. A tejtermelőkre kivetett kiegészítő illeték || 55 000 000 2. 6/2012. számú költségvetés-módosítás || -65 420 000 || 17 000 000 || 4. A cukorágazat céljaira ideiglenesen rendelkezésre álló szerkezetátalakítási összegek (4) || 0. 3. Átcsoportosítás az EMGA-ba / az EMGA-ból az adott évben || 71 000 || 10 614 720 || A címzett bevételre vonatkozó teljes előrejelzett összeg || 805 000 000 4. Végleges előirányzatok az EMGA számára, amelyből: || 43 904 288 305 || 43 903 592 769 || || 4a. Megosztott igazgatás alá tartozó előirányzatok || 43 540 900 000 || 43 540 900 000 || || 4b. Közvetlen centralizált igazgatás alá tartozó előirányzatok || 363 388 305 || 362 692 769 || || (1) A 2012-ben várhatóan beszedendő címzett bevételek, valamint az 1605/2002/EK tanácsi rendelet 10. cikkének megfelelően 2011-ről 2012-re átvezetett összeg levonása után a 2011. évi költségvetésben szerepeltetett előirányzatok. (2) Címzett bevételek: a beszedni tervezett címzett bevételek. A bevételi sorban nem szerepel bevételi összeg (p.m.)[4], de az előrejelzett összeg fel van tüntetve a költségvetési megjegyzésekben. (3) A kötelezettségvállalási előirányzatok 78 %-a a 17. szakpolitikai területhez (egészségügy és fogyasztóvédelem) tartozó állat- és növény-egészségügyi intézkedésekkel kapcsolatos kiadásokra vonatkozik. Az előirányzatok fennmaradó része (15, illetve 7 % erejéig) egyrészt a 05. szakpolitikai területen (mezőgazdaság és vidékfejlesztés) megvalósítandó politikai stratégiával és koordinációval összefüggő kiadások, másrészt a 11. szakpolitikai terület (tengerügyek és halászat) alá tartozó halászati piacokhoz kapcsolódó kiadások fedezésére szolgál. (4) Ezt a bevételt a cukoripar szerkezetátalakítási alapjából nyújtott támogatások kifizetéseire vonatkozó előirányzatok biztosítására kell felhasználni. Ez az alap 2012. szeptember 30-án megszűnt. 2.1.2. A 2012. költségvetési évre rendelkezésre álló költségvetési előirányzatok felhasználása EUR-ban || Kötelezettségvállalási előirányzatok felhasználása || Kifizetési előirányzatok felhasználása Megosztott igazgatás (1) || 44 495 484 915,34 || 44 495 484 915,34 Közvetlen centralizált igazgatás alá tartozó kiadások || 359 808 478,00 || 347 851 305,54 Összesen (beleértve a cukoripar szerkezetátalakítási alapját) A cukoripar szerkezetátalakítási alapja Összesen (a cukoripar szerkezetátalakítási alapja nélkül) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Lekötött összegek. A kötelezettségvállalásoknak és a kifizetéseknek a közös igazgatáshoz rendelt címzett bevételekkel csökkentett összege: 43 588 043 789,62 EUR. A 2012. költségvetési év esetében a ténylegesen felhasznált kötelezettségvállalási előirányzatok összege 44 855 293 393,34 EUR, a ténylegesen felhasznált kifizetési előirányzatok összege pedig 44 843 336 220,88 EUR volt. 2.1.3. A megszavazott költségvetési előirányzatok felhasználása – A Bizottság által teljesített, közvetlen centralizált igazgatás alá tartozó kiadások EUR-ban || Közvetlen centralizált igazgatás alá tartozó kiadások || Kötelezettségvállalási előirányzatok || Visszavont kötelezettségvállalások || Kifizetési előirányzatok || Átvitel 2013-ra (2) Előirányzatok (C1) (1) || 363 388 305,00 || - || 362 692 769,11 || - Felhasználás (C1) || 358 622 779,47 || - || 341 045 358,37 || 16 140 424,02 Törölt előirányzatok || 4 765 525,53 || - || 5 506 986,72 || - (1) „C1”: a megszavazott költségvetési előirányzatok. Ez az összeg magában foglalja az EMGA-ba / az EMGA-ból történő átcsoportosításokat tartalmazó 6/2012. számú költségvetés-módosítást: −65 349 000,00 EUR-t kötelezettségvállalási előirányzatokra és 27 614 720,11 EUR-t kifizetési előirányzatokra. (2) Kizárólag a nem differenciált előirányzatok 2013-ra történő átvitele A 2012. évi költségvetésbe 363,4 millió EUR összegű kötelezettségvállalási előirányzat került be a közvetlen centralizált igazgatás alá tartozó kiadások céljaira. Ebből 2012-ben 358,6 millió EUR-t kötöttek le. A szóban forgó előirányzatok fennmaradó, 4,8 millió EUR-t kitevő egyenlege törlésre került. A kötelezettségvállalási előirányzatok 74,4 %-a a 17. szakpolitikai területhez tartozó állat- és növény-egészségügyi intézkedésekkel kapcsolatos kiadásokra vonatkozik. Az előirányzatok fennmaradó része a 05. szakpolitikai terület (mezőgazdaság és vidékfejlesztés) és a 11. szakpolitikai terület (halászat) között oszlik meg (17,2 %, illetve 8,4 %). A Bizottság által teljesített, közvetlen irányítás alá tartozó kiadásokra vonatkozóan az EMGA keretében végrehajtott kötelezettségvállalási előirányzatok többsége differenciált előirányzat. A 2013-ra automatikusan átvezetendő, kizárólag nem differenciált előirányzatokhoz kapcsolódó összeg 16,1 millió EUR-t tesz ki. 2.2. Havi kifizetések 2.2.1. Havi kifizetések a tagállamoknak megosztott igazgatás keretében 2.2.1.1. Havi kifizetések a felmerülő kiadások fedezésére A közös agrárpolitika finanszírozásáról szóló, 2005. június 21-i 1290/2005/EK tanácsi rendelet[5] 15. cikke előírja, hogy „a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át”. A havi kifizetéseket a tagállamok részére legkésőbb a felmerült kiadások szerinti hónapot követő második hónap harmadik munkanapján kell teljesíteni. A havi kifizetések a már teljesített nettó (azaz a bevétel levonásával kiszámított) kiadásokra nyújtott visszatérítések, amelyek folyósítása a tagállamok által megküldött havi nyilatkozatok alapján történik[6]. A kiadások és bevételek havi elszámolását a részletes nyilatkozat alapján ellenőrzik és módosítják[7]. A szóban forgó kifizetések a Bizottság által a számlaelszámolási eljárás keretében végzett ellenőrzéseket követően válnak véglegessé. A tagállamok által 2011. október 16. és 2012. október 15. között teljesített kifizetések a havi kifizetési rendszer hatálya alá tartoznak. A fennmaradó kifizetéseket – korlátozott számú intézkedéshez kapcsolódóan – közvetlenül a Bizottság teljesíti. A 2012. költségvetési évben a teljesített havi kifizetések nettó összege a megfelelőségi vizsgálat nyomán végrehajtott korrekciók és egyéb kiigazítások levonását követően 43 588 043 789,62 EUR volt. 2.2.1.2. A 2012. évi havi kifizetésekről szóló határozatok A 2012. költségvetési évre vonatkozóan a Bizottság a havi kifizetések tekintetében tizenkét határozatot fogadott el. Ezenkívül 2012 decemberében további határozatot fogadott el egy, az arra az évre elszámolandó összes kiadáshoz már megítélt kifizetéseket kiigazító havi kifizetésről. 3. AZ EMGA 2012. ÉVI KÖLTSÉGVETÉSÉNEK VÉGREHAJTÁSA 3.1. Az EMGA költségvetési előirányzatainak felhasználása A 2012-es költségvetés kötelezettségvállalásai teljes körűen, a kifizetési előirányzatok pedig 99,9%-os mértékben teljesítésre kerültek az évre átvezetett címzett bevételek figyelembevétele után és a cukoripar szerkezetátalakítási alapjának felhasználása nélkül. A költségvetés végrehajtása 44 745,6 millió EUR ráfordítással valósult meg. Ezt a kiadást a költségvetés eredeti előirányzataiból finanszírozták: a 2011. évről áthozott címzett bevétel (441,5 millió EUR) teljes összegének és a 2012-ben beszedett címzett bevétel egy részének (408,9 millió EUR a 899,6 millió EUR-t kitevő teljes összegből) felhasználásával. A 05. szakpolitikai terület (mezőgazdaság és vidékfejlesztés) vonatkozásában a kiadások összege a piaci intézkedések esetében 3 406 millió EUR-t, a közvetlen támogatások esetében pedig 40 880 millió EUR-t tett ki. Az egyes piaci intézkedésekkel és a közvetlen támogatásokkal kapcsolatban felmerült költségek meghaladták a megszavazott költségvetési előirányzatokat; az előirányzott összegeken felüli kiadásokat részben a költségvetés más jogcímeiből történő átcsoportosításokkal, részben az EMGA költségvetéséhez rendelt bevételekből fedezték. A végrehajtás fent említett teljes összege magában foglalja továbbá a 11. szakpolitikai terület alá tartozó, halászati piacokkal kapcsolatos intézkedések céljaira szolgáló, 30,5 millió EUR-t kitevő kiadásokat, valamint a 17. szakpolitikai területhez kapcsolódva végrehajtott állat- és növény-egészségügyi intézkedésekkel összefüggő kiadások fedezésére fordított 268,4 millió EUR-t is. A költségvetés végrehajtására vonatkozó, szakpolitikai területek szerinti bontásban megadott részletes adatokat lásd a 3. mellékletben. Az 5. melléklet jogcímek és tagállamok szerinti bontásban ismerteti a piaci intézkedések, a közvetlen támogatások és a mezőgazdasági kiadások ellenőrzése kapcsán felmerült kiadásokat. 4. MEGJEGYZÉSEK AZ EMGA 2012. ÉVI KÖLTSÉGVETÉSÉNEK VÉGREHAJTÁSÁRÓL Az alábbiakban a 3. mellékletben szereplő adatokra támaszkodva rövid megjegyzéseket fűzünk az EMGA 2012. évi költségvetési előirányzatainak végrehajtásához és a 2012. évben rendelkezésre álló címzett bevétel felhasználásához. 4.1. 05 02. alcím: A mezőgazdasági piacokon történő intervenciók 4.1.1. Bevezetés Az ehhez az alcímhez tartozó kifizetések teljes összege 3 406 millió EUR volt, amit a költségvetésben megszavazott, 3 230.8 millió EUR-t kitevő előirányzatokból, valamint 177,4 millió EUR összegű címzett bevételből finanszíroztak, amit a gyümölcs- és zöldségágazat kiadásainak fedezésére használtak fel. A 2012-ben beszedett címzett bevétel 143,4 millió EUR-t kitevő fennmaradó egyenlege átvezetésre került a 2013. évre. (Megjegyzés: Az erre az ágazatra vonatkozó részletek az alábbi 4.1.3. pontban találhatók.) Azon jogcímekből, amelyek esetében a költségvetési előirányzatok egy része nem került felhasználásra, a rendelkezésre álló összegeket szükség szerint a költségvetés más jogcímeibe csoportosították át az érintett jogcímeknél jelentkező többletkiadások fedezésére. 4.1.2. Élelmiszerprogramok A tagállamok csaknem teljes mértékben végrehajtották a leginkább rászoruló személyeknek szóló 2012. évi élelmiszer-elosztási tervet. Ezenfelül a tagállamok olyan függő kiadásokat is teljesítettek, amelyek az előző évi tervek igazgatási és szállítási költségeihez kapcsolódtak. Ez a 2012. évi költségvetési előirányzatok 15,1 millió EUR-val való túllépéséhez vezetett. 4.1.3. Gyümölcs és zöldség Az ehhez az ágazathoz tartozó kiadások 1 071,2 millió EUR-t tettek ki, és a jelentkező túllépés elsősorban a termelői szervezetek előzetes elismerésére nyújtott támogatással kapcsolatban a tagállamok körében felmerült kiadásoknak tudható be, mivel a tagállamoknak a 2012-es költségvetési irányszámok alapjául szolgáló 2011. januári bejelentését követően jelentős számú termelői szervezet csatlakozott ehhez a programhoz. Ami a termelői szervezetek számára biztosított működési alapokat illeti, a tagállamok kiadásai a 2012. évi költségvetés becsült igényei alatt maradtak, mivel a 2012. évre jóváhagyott tervek első részleteire vonatkozó kifizetéseik a kezdeti becsléseknél kisebb összeget tettek ki, és végül nem fizették ki az E.coli baktériumra vonatkozó intézkedésekhez kapcsolódó becsült maradványösszeget. Végezetül az iskolagyümölcs-program tekintetében egyes tagállamok esetében a felmerült kiadások a 2011/2012-es tanévre vonatkozó költségvetési előirányzataik alatt maradtak, a 2012. 08. 01-jén kezdődő 2012/2013-as tanévre vonatkozóan pedig a 2012. költségvetési év végéig a tagállamoknak nem merültek fel kiadásaik. Ezek a kiadások a 2013-as költségvetési év során kerülnek teljesítésre és bejelentésre. 4.1.4. Szőlészeti-borászati termékek Az ezen ágazaton belül finanszírozott fő intézkedést a borágazatra vonatkozó nemzeti támogatási programok jelentik; két tagállam esetében az ezekhez kapcsolódó kiadások csekély mértékben elmaradtak az előirányzott összegektől. Mindazonáltal az összes többi e rendszer keretében tervezett program teljes mértékben végrehajtásra került, ennek eredményeként a 2012-es évre tervezett előirányzatok több mint 98,4 %-a teljes körűen megvalósult. A tagállami kiadások a 2011-ben megszüntetett kivágási programhoz kapcsolódó függő kifizetések esetében is alacsonyabbak voltak a költségvetésben előirányzott összegnél. 4.1.5. Tej és tejtermékek Ezen ágazat esetében az alulteljesítés elsősorban annak tudható be, hogy a vaj magánraktározására vonatkozó támogatással kapcsolatban a tagállamok körében kevesebb kiadás merült fel, mivel e program keretében kisebb mennyiségű vaj került raktározásra, valamint az iskolatej programnak, mivel a 2012. évi költségvetésben figyelembe vett mennyiségekhez képest a kiosztott iskolatej mennyisége alacsonyabb volt. Azonban megjegyzendő, hogy a 2012. évi költségvetés e jogcímének vonatkozásában a Bizottság 3/2012. számú módosító indítványában eredetileg kért 81 millió EUR összeget a költségvetési hatóság 9 millió EUR-val megnövelte. 4.1.6. Marha- és borjúhús A hús- és az élőállat-kivitelhez kapcsolódó export-visszatérítések mértékének 2012. áprilisi csökkenése következtében az e jogcímcsoport számára előirányzott költségvetési források a friss és fagyasztott hús kivitele esetében 7,5 millió EUR összeg erejéig, az élő állatok kivitele esetében pedig 1,3 millió EUR összeg erejéig kihasználatlanul maradtak. 4.2. 05 03. alcím: Közvetlen támogatások A 2012. évi költségvetés ezen alcímének céljaira megszavazott előirányzatok összege 40 510,7 millió EUR volt, míg a kifizetések összege megközelítőleg 40 880 millió EUR-t tett ki. A 2012. évi EMGA-kiadások szintje főként azért haladta meg a 2011. évi szintet, mert 2012-ben folytatódott az érintett támogatások fokozatos bevezetése az EU–12-ben. Az egységes támogatási rendszer egy részét címzett bevételek voltak hivatottak finanszírozni, ami így az előirányzatok nyilvánvaló túllépését eredményezte; az előirányzotton felüli összeg fedezése az említett bevételek felhasználásával történt. A költségvetés más jogcímeinek megszavazott előirányzataiból való átcsoportosítás az ehhez az alcímhez tartozó egyes egyéb programok kiadásait fedezte. 4.3. 05 07. alcím: Mezőgazdasági kiadások pénzügyi ellenőrzése 4.3.1. 05 07 01. jogcímcsoport: Mezőgazdasági kiadások ellenőrzése Ez a jogcímcsoport főként a számlák végső elszámolásának eredményeként, valamint a kedvezményezettek részére teljesített kifizetésekre vonatkozó határidők be nem tartása következtében alkalmazott kiigazításokból származó, az EMGA költségvetésének javára jóváírt összegeket foglalja magában. Ebben az évben azonban a Bizottság összesen megközelítőleg 28,5 millió EUR összegű pozitív korrekciót hajtott végre, mely összeget visszautalta a tagállami számlákra. Ez az összeg tartalmazta a tagállamokkal szemben, a 05 07 01 06. költségvetési jogcím alatt teljesített kifizetésekre vonatkozó határidők be nem tartása következtében alkalmazott negatív korrekciókat. A költségvetési hatóság által a 2012. évi költségvetés ugyanezen költségvetési jogcíme alatt a számlaelszámolást érintő negatív korrekciókra vonatkozóan elfogadott összeg – 200 millió EUR-t tett ki. A Bizottság ezt a számlát 228,6 millió EUR-nak a költségvetés más jogcímeihez tartozó megszavazott előirányzatokból történő átcsoportosításával zárta le. A korábbi évek számláinak megfelelőségi vizsgálatára tekintettel a Bizottság az év során összesen 36,2 millió EUR összegű pozitív korrekciót hajtott végre. A 2012. évi költségvetés nem tartott fenn előirányzatot ilyen pozitív korrekciókra, amelyek finanszírozása végül a költségvetés más jogcímeinek megszavazott előirányzataiból történő, megegyező összegű átcsoportosítással történt. 5. A CÍMZETT BEVÉTELEK FELHASZNÁLÁSA 5.1. Az EMGA-hoz rendelt címzett bevételek A 2011-ről 2012-re ténylegesen átvitt címzett bevételek összege 441,5 millió EUR volt, amelyet teljes mértékben a 2012. költségvetési év kiadásainak finanszírozására használtak fel, a költségvetési rendelet 10. cikkének megfelelően. A fenti összegből 10,8 millió EUR-t a gyümölcs- és zöldségágazat termelői szervezetei számára biztosított működési alapok kiadásainak, 430,7 millió EUR-t pedig az egységes támogatási rendszer céljait szolgáló kiadások fedezésére fordítottak. Ahogy az a 4-I. mellékletben látható, a 2012-ben beszedett címzett bevételek összege 899,6 millió EUR volt, és e bevételek a következő forrásokból származtak: – a megfelelőségi vizsgálatokkal kapcsolatos eljárás eredményeként végrehajtott kiigazításokból, amelyek összege megközelítőleg 674,8 millió EUR volt, – a szabálytalanságokra kiszabott pénzügyi szankciókból, amelyek összege megközelítőleg 160,7 millió EUR volt, – a tejilletékből, amelynek összege megközelítőleg 64,1 millió EUR-t tett ki. A 2012-ben beszedett címzett bevétel 408,9 millió EUR-t kitevő része az év során felhasználásra került. Megközelítőleg 166,5 millió EUR összeg a gyümölcs- és zöldségágazat termelői szervezetei számára biztosított működési alapok adott évi kiadásainak fedezésére került felhasználásra, a fennmaradó 242,4 millió EUR-t pedig az adott évben a közvetlen támogatásokkal kapcsolatban felmerült kiadások fedezésére fordították. A 2012-ben beszedett címzett bevétel 490,7 millió EUR-t kitevő fennmaradó egyenlege automatikusan átvezetésre került a 2013. évi költségvetésbe az említett év költségvetési szükségleteinek fedezése céljából. A részleteket lásd a 4-I. és a 4-II. mellékletben. 5.2. A cukorágazat ideiglenesen rendelkezésre álló szerkezetátalakítási összegeit érintő címzett bevételek A jogszabályokkal összhangban 2009 novembere óta nem került sor újabb ideiglenes szerkezetátalakítási összegek beszedésére a tagállamoktól. Mindazonáltal 2012-ben 7,8 millió EUR összegű, szabálytalanságok miatti szankciókból származó bevételről érkezett bejelentés. Így a cukoripar szerkezetátalakítási alapja számára rendelkezésre álló összes címzett bevétel összege megegyezik a fent említett összeggel, megnövelve a 2011. évről átvezetett 856,8 millió EUR összeggel, amely magasabb volt, mint a 2012. évi költségvetésben előirányzott 832,2 millió EUR összeg, mivel a tagállamok 2011 végén teljesített kifizetései a vártnál alacsonyabbak voltak. Azt követően, hogy a tagállamoknak visszatérítették a cukoripar szerkezetátalakítási alapjához kapcsolódó támogatásokra kifizetett 109,7 millió EUR-t (lásd alább a 6.3. pontot), megközelítőleg 754,9 millió EUR-s egyenleg maradt elérhető az ideiglenes szerkezetátalakítási alap 2012. szeptember 30-i megszűnése után. A 320/2006/EK rendelet 1. cikke (3) bekezdésének megfelelően ez az összeg az EMGA címzett bevételévé vált. A részleteket lásd a 4-I. és a 4-II. mellékletben. 5.3. A cukoripar szerkezetátalakítási alapja A szerkezetátalakításra irányuló intézkedések támogatása, valamint a diverzifikációs, illetve cukorfinomítási támogatások tekintetében teljesített kifizetések után a tagállamok számára nyújtott visszatérítések nettó összege 109,7 millió EUR volt. E támogatásokat a fenti 5.2. pontban említett címzett bevételből térítették vissza a tagállamoknak. A részleteket lásd a 3. mellékletben. 6. A KIADÁS TÍPUSA SZERINTI LEBONTÁS Az EMGA összes kiadása együttesen 44 745,6 millió EUR-t tesz ki (a cukoripar szerkezetátalakítási alapja nélkül). Az alábbiakban a fenti kiadás részletezése látható a legfontosabb jelentéstételi kategóriák szerint, feltüntetve az e kategóriák által az EMGA 2012. évi összes kiadásán belül képviselt százalékos arányt is: Tárolás A tárolásra fordított kiadások 17,4 millió EUR-t tettek ki. Ez az összeg főként a vaj és az olívaolaj magánraktározásával kapcsolatban felmerült kiadásokat jelenti. Export-visszatérítések Az export-visszatérítésekre fordított kiadások 146,7 millió EUR-t tettek ki, vagyis az összes kiadás 0,3 %-át, és főként a marhahús, a baromfi, a sertéshús, a tojás és az I. mellékletben nem szereplő termékek kiviteléhez kapcsolódtak. Egyéb piaci intézkedések A tároláson és az export-visszatérítésen kívüli egyéb piaci intézkedésekhez kapcsolódó kiadások 3 344,5 millió EUR-t tettek ki, azaz az éves főösszeg 7,5 %-át. Ez a kategória elsősorban a gabonafélékkel, az élelmiszerprogramokkal, az olívaolajjal, a gyümölcsökkel és zöldségekkel, a borral, a POSEI programmal és a szárított takarmánnyal, a tejjel és a tejtermékekkel, a marha- és borjúhússal, valamint a sertéshússal kapcsolatos kiadásokat foglal magában. A szóban forgó kiadásokhoz tartoznak egyes további kisebb összegek és a pénzügyi elszámolásból eredő kiigazítások is. Közvetlen kifizetések A közvetlen kifizetésekre fordított kiadások 40 880 millió EUR-t tettek ki, azaz az összes kiadás 91,4 %-át. Centralizált igazgatás alá tartozó közvetlen kiadások Ezeket a kifizetéseket, amelyek 359,8 millió EUR-t, azaz az összes kiadás 0,8 %-át tették ki, közvetlenül a Bizottság teljesítette, főként állat- és növény-egészségügyi intézkedésekkel, valamint a mezőgazdasági üzemek számvitelének ellenőrzésével, a mezőgazdasági üzemek szerkezetére vonatkozó felmérésekkel és a KAP-ra vonatkozó tájékoztatással kapcsolatos kiadások fedezése céljából. Vidékfejlesztés az egykori EMOGA Garanciarészleg keretében A szóban forgó programokhoz már nem rendelhető kötelezettségvállalási előirányzat. A tagállamokban jelenleg folyik e programok lezárása és a jogosulatlanul kifizetett összegek visszafizettetése. Az ezen alcím tekintetében visszafizettetett végső nettó összeg 2,8 millió EUR-t tett ki. A kiadások típusonkénti bontásának a 2007–2012-es időszakban való alakulását a 6. melléklet mutatja be. [1] Az eljárás ismertetése az 1. mellékletben található. [2] Ezek az összegek nem jelennek meg a költségvetés bevételi soraiban (670. jogcímcsoport: az EMGA-hoz rendelt címzett bevételek), de a szóban forgó jogcímcsoportra vonatkozó költségvetési megjegyzésekben említésre kerülnek. [3] Ezek az összegek nem szerepelnek a költségvetés bevételi soraiban (680. jogcímcsoport: a cukorágazat ideiglenesen rendelkezésre álló szerkezetátalakítási összegei), de a szóban forgó jogcímcsoportra vonatkozó költségvetési megjegyzésekben említésre kerülnek. [4] p.m.: „pour mémoire”. [5] HL L 209., 2005.8.11., 1. o. [6] Ezeket a havi kiadásigazoló nyilatkozatokat a tagállamok az N+1. hónap 10. napjáig küldik meg. [7] A részletes nyilatkozatokat a tagállamok havonta, az N+1. hónap 20. napjáig küldik meg (a 104. táblázat szerint).